**ОБЩИНСКИ СЪВЕТ –гр. МИЗИЯ, обл. ВРАЦА**

**Мандат 2015-2019 г.**

**П Р О Т О К О Л**

№ 39/ 27.10.2017 г.

Днес, 27 октомври 2017 г., /петък /от 15.00 часа в Зала № 107 в сградата на общинска администрация Мизия, се проведе **ТРИДЕСЕТ И ДЕВЕТО РЕДОВНО ЗАСЕДАНИЕ** на Общински съвет – Мизия за мандат 2015 – 2019 г., в което взеха участие 10 общински съветници , а именно: Борислав Христов Тоев, Галя Венкова Ангелова, Евгени Славчев Николов, Иван Петков Даков, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров иЦветан Василев Петров, отсъства - Валя Теодосиева Берчева и Теменужка Маринова Желязкова по уважителни причини. Иво Тодоров Иванов ще закъснее по уважителни причини.

На заседанието присъстваха Д-р Виолин Крушовенски - Кмет на община Мизия,

г-жа Лехчевска – Секретар на община Мизия, г-н Илиевски –кмет на с. Крушовица, г-жа Демира Димитрова- Кмет на кметство с. Софрониево, г-н Костадинов – Кмет на с. Войводово , г-жа Иванова – кметски наместник на с. Сараево, докладчици по дневния ред и специалисти от общинска администрация

Отсъства: г-н Шопов – кмет на с. Липница

Г-жа Костова провери кворума, обяви заседанието за легитимно да взема решения и подложи на обсъждане и гласуване предварително раздадения проект на дневен ред.

Общинският съвет единодушно реши да заседава при следния дневен ред.

**Д Н Е В Е Н РЕД:**

1. Информация за изпълнението на бюджета на Община Мизия и на сметките за средства от Европейския съюз за полугодието на 2017 година.

2. Справка за просрочените вземания и задължения на община Мизия към 30.09.2017 г.

Докладва: Гл. специалист „Бюджет и финанси”, Хр.Петрова

3. Отказ за покупка на сграда, собственост на физическо лице, с ОПС върху общински терен в гр.Мизия

4. Отдаване под наем на имот публична общинска собственост в с.Софрониево

5. Одобряване на експертна оценка и откриване на процедура за продажба за имот в кв.33, гр. Мизия

Докладва: ДД”УТИСХД”, Ф. Лазарова

6. Мерки за зимното поддържане и почистване на общинската пътна мрежа при община Мизия 2017/2018г. и нормалното функциониране на бюджетните учреждения в общината.

7. Поемане на разходите по погребение в с. Софрониево

8. Поемане на разходите по погребение в гр. Мизия

Докладва:Гл. експ. „ЗСД” и гл. спец. ОМП – М. Мариновска

9. Актуални въпроси и питания.

**РЕШЕНИЯ:**

**По т. 1.**

**РЕШЕНИЕ № 313** /поименногласували 10 – за Борислав Христов Тоев, Галя Венкова Ангелова, Евгени Славчев Николов, Иван Петков Даков, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров иЦветан Василев Петров - приема се**/**

Общински съвет Мизия на основание чл. 21, ал.1, т.6 от ЗМСМА, във връзка с чл.27, ал.4 и ал.5 от Закона за местното самоуправление и местната администрация и с чл.137, ал.2 от Закона за публичните финанси, приема Информация за изпълнението на бюджета на Община Мизия и на сметките за средства от Европейския съюз за полугодието на 2017 година.

**По т. 2.**

**РЕШЕНИЕ № 314**/поименногласували 10 – за Борислав Христов Тоев, Галя Венкова Ангелова, Евгени Славчев Николов, Иван Петков Даков, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров иЦветан Василев Петров - приема се**/**

Общински съвет гр.Мизия приема за сведение справката за просрочените вземания и задължения на община Мизия към 30.09.2017 г.

**По т. 3.**

**РЕШЕНИЕ № 315** /поименногласували 10 – за Борислав Христов Тоев, Галя Венкова Ангелова, Евгени Славчев Николов, Иван Петков Даков, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров иЦветан Василев Петров - приема се**/**

На основание чл. 21, ал.1, т. 8 от ЗМСМА, чл. 33 и чл.66 от Закона за собствеността, Общински съвет - Мизия, **отказва** покупката на Едноетажна сграда с предназначение „Павилион – Сграда за търговия“, собственост на Мирослав Петков Бърборски, с площ по кадастралния план на гр. Мизия - 42,00кв.м, находяща се в общински поземлен имот, с кад. №501.1692, в кв. 24, гр. Мизия, общ. Мизия, при предложената  от Мирослав Бърборски, цена от 8000,00лв.

**По т. 4.**

**РЕШЕНИЕ № 316** /поименногласували 10 – за Борислав Христов Тоев, Галя Венкова Ангелова, Евгени Славчев Николов, Иван Петков Даков, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров иЦветан Василев Петров - приема се**/**

Общински съвет, гр. Мизия на основание, чл.21 ал.1 т.8 от ЗМСМА, чл.14, ал.7 от ЗОС и във връзка с чл.13, ал.1 от Наредба № 5 на ОбС - Мизия, дава съгласието си да бъдат отдадени под наем две съседни помещения с обща площ 54,60 кв.м, находящи се в Масивна сграда – автоспирка /цялата с площ от 96,00 кв.м./ - публична общинска собственост, в кв. 79 по плана на с.Софрониево, за търговски цели, чрез публично оповестен конкурс, при условията на Наредба № 5 на Общински съвет - Мизия, за срок от 10 години.

**По т. 5.**

**РЕШЕНИЕ № 317** /поименногласували 10 – за, Борислав Христов Тоев, Галя Венкова Ангелова, Евгени Славчев Николов, Иван Петков Даков, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров иЦветан Василев Петров - приема се**/**

1**.** На основание чл.44, ал.1 от *Наредба №5* *За реда на придобиване, управление и разпореждане с общинско имущество на територията на община Мизия*, Общински съвет – Мизия одобрява изготвената експертна оценка, определила пазарната стойност на следната недвижима собственост:

Поземлен имот с кад.№501.1786,част от УПИ VІ,кв.33, по плана на гр.Мизия, общ. Мизия, с площ 64 кв.м., с адм. адрес „Петко Банков” №4, адекватна на състоянието му и пазарни условия на стойност **350,00лв** /триста и петдесет лева/.

2. Възлага на кмета на общината, на основание чл. 35, ал.3 и ал.6 от ЗОС, да издаде заповед и сключи договор за покупко-продажба, за имота по т.1, при продажна **цена 350,00лв**.

**По т. 6.**

**РЕШЕНИЕ № 318 /** гласували 10 – за - приема се**/**

Общински съвет гр. Мизия приема за информация Доклада за предприетите мерки за зимното поддържане и почистване на общинската пътна мрежа при община Мизия 2017/2018 г. и нормалното функциониране на бюджетните учреждения в общината.

Г-жа Костова – Председател на ОбС – Мизия направи предложение:

Точка 9 – Актуални въпроси и питания, да бъде разгледана като точка 7, а

т.7. ***Поемане на разходите по погребение в с. Софрониево*** и

т.8.***Поемане на разходите по погребение в гр. Мизия*** да станат т.8 и т.9, като се разгледат на закрито заседание.

**РЕШЕНИЕ № 319** /гласували 10 за – приема се/

Общински съвет – Мизия приема т. 9 да стане т.7 , а т.7 и т. 8 да станат т.8 и т.9 и се разгледат на закрито заседание.

**По т. 7.** Актуални въпроси и питания

Г- н Даков – Общински съветник - Предложи да се изпрати съболезнователен адрес до пострадалите от наводнението райони в община Бургас.

Д-р Крушовенски – кмет на община Мизия - Предложи да бъдат отпуснати до 1000.00лв./хиляда лева / на пострадалите от наводнението райони в община Бургас.

**РЕШЕНИЕ № 320** /поименногласували 10 – за Борислав Христов Тоев, Галя Венкова Ангелова, Евгени Славчев Николов, Иван Петков Даков, Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски, Страшимир Симеонов Страшимиров иЦветан Василев Петров - приема се**/**

Общински съвет – Мизия дава съгласие сумата до 1000/хиляда/лева за пострадалите от наводнението райони в община Бургас да се покрие от Бюджета на община Мизия.

Г-жа Костова – Председател на ОбС – Мизия запозна общинските съветници с постъпили в ОбС – Мизия писма от г-н Росен Добрев – кмет на Община Оряхово, относно увеличаване капацитета на клетка №1 на РДНО - регион Оряхово.

Д-р Крушовенски – кмет на община Мизия - Общинският съвет подкрепя нашите решения. Когато искаме мнения и становища също ни подкрепяте. С първото писмо когато Ви запознах беше изчерпване на капацитета на клетка №1, след което проведох среща с кмета на Монтана и получихме одобрение за извозване на отпадъците в ДЕПО – Монтана. Сега имаме писмо за удължаване на срока за увеличаване капацитета на клетка №1 на РДНО - регион Оряхово.

Г-жа Бадикова – Общински съветник - Бездомните кучета в с. Софрониево са проблем.

Д-р Крушовенски- кмет на община Мизия - Поканили сме писмено Фондация „Четири лапи” – това е фондацията , която по време на наводнението ни подпомогнаха с храна за животните.

Калина Коцева – ст. спец. „ЕППТ и ОС” - След проведен разговор от фондацията ни отговориха , „колегите са ангажирани и ще се свържат с нас”.

**По т. 8.**

**РЕШЕНИЕ № 321 /** гласували – 8- за , 2 – въздържали се - приема се**/**

1.Общински съвет- Мизия дава съгласие сумата от 200.00лв./двеста лева/ за починал Емил Петров Крушарски с. Софрониево да се покрие от Бюджета на Община Мизия, параграф 4214- Обезщетения и помощи по решение на Общински съвет.

2. Сумата да се изплати на Детелина Петрова Войкина.

**По т. 9.**

**РЕШЕНИЕ № 322** / гласували – 8- за , 2 – въздържали се - приема се/

1.Общински съвет - Мизия дава съгласие сумата от 337.00лв./триста тридесет и седем лева/ за починала Ценка Вълчева Тошева гр. Мизия да се покрие от Бюджета на Община Мизия, параграф 4214- Обезщетения и помощи по решение на Общински съвет.

2. Сумата да се изплати на Погребална агенция „Райса” гр. Мизия.

Заседанието приключи в 16.20 часа.

Вярно с оригинала, съхраняван в Общински съвет – Мизия!

Протоколчик:............... Председател на ОбС Мизия.....................

/ А. Петрова/ /Л. Костова/

27.10.2017г.

Гр. Мизия.